Nikos Zahariadis

**Nikolaos Zachariadis** (grčki: *Νίκολαος Ζαχαριάδης*) Adrianopol, Osmansko carstvo, 27. april 1903. – Surgut, SSSR, 8. august 1973.) poznat po nadimku **Nikos**, bio je generalni sekretar Grčke komunističke partije od 1931 do 1956. godine.
## Biografija
*Nikolaos* je rođen kao treće dijete (od četvoro) službenika *Zachariadisa* u francuskom duhanskom monopolu Regie u Adrianopolu 1903. godine. Kako mu se otac zbog posla morao često seliti, Nikolaos je osnovno školovanje pohađao po različitim gradovima Skopje, Nikomedia, Adrianopol. Kao mladić zaposlio se kao radnik u istanbulskoj luci, a zatim radio kao mornar na brodovima po Crnom moru. Preko anarho - sindikalističke organizacije *Panergatiki* dospio je u dodir sa idejama komunizma. Od 1922. do 1923. radio je kao mornar u Sovjetskom savezu gdje se učlanio u Komunističku omladinu, a 1923. postao je član Turske komunističke partije. Zatim je studirao na *Međunarodnoj lenjinskoj školi* i *Komunističkom univerzitetu radnika istoka* (KUTV) u Moskvi, 1924. se preselio u Grčku.
### Politička aktivnost u Grčkoj
U Grčkoj se posvetio radu u *Federaciji Grčke komunističke omladine* (OKNE). Uhapšen je 1926. i zatvoren u tamnicu *Gentikoule* u Solunu, iz koje je uspio pobjeći u Sovjetski Savez. No već 1931 godine ponovno je poslan u Grčku, ovaj put da uvede red u vrlo razjedinjenu Grčku komunističku partiju, iste je godine imenovan (po naredbi Staljina i Kominterne), za generalnog sekretara grčkih komunista -KKE.

U augustu 1936 godine, uhapsila ga je *Državna sigurnost* diktatorskog režima generala Metaxasa, i zatvorila. Iz zatvora je Zachariadis uspio proturiti pismo, u kojem apelira na sve Grke da se odupru talijanskoj invaziji na Grčku u oktobru 1940. godine, te da taj obrambeni rat pretvore u rat protiv fašizma. Grčki komunisti tvrde i danas da je to pismo bilo falsifikat, koje su napravila metaxasova policija, jer je stav komunista bio da je grčko - talijanski rat, rat između imperijalista.

16. novembra 1940. Zahariadis je objavio svoje drugo pismo, kojim je optužio Grčku vojsku da vodi *[[Fašizam|fašistički]]* i imperijalistički rat* i pozvao [[Sovjetski Savez|SSSR]] da poduzme akcije protiv [[Ioannis Metaxas|Metaxasovog]] režima. U svom trećem pismu (januar [[1941]]), Zahariadis je ponovio svoj stav o tom pitanju i istakao da se [[Komunistička partija Grčke|Grčka komunistička partija]] zalaže za autonomiju [[Makedonija|Makedonije]] i prava [[Makedonci|Makedonskog]] naroda.

Pacifistički stav [[Komunistička partija Grčke|Grčke komunističke partije (KKE)]] je definitivno promjenjen nakon iznenadnog [[treći rajh|njemačkog]] napada na [[Sovjetski Savez|SSSR]] [[22. 6.|22. juna]] [[1941]]. Tad je KKE pozvao grčki narod da se odupre [[Fašizam|fašističkom]] i [[nacionalsocijalizam|nacističkom]] neprijatelju, istovremeno je KKE osnovao i svoje prve organizacije narodnog otpora: [[Narodnooslobodilačka fronta Grčke|EAM]]-[[Grčka narodnooslobodilačka armija|ELAS]].

Nakon [[treći rajh|njemačkog]] napada na Grčku [[1941]]. i okupacije Grčke, *Zachariadis* je prebačen u [[koncentracioni logor|koncentracijski logor]] [[Logor Dahau|Dahau]], iz kojeg je izašao tek nakon završetka rata u maju [[1945]]..

=== Grčki građanski rat ===



Nakon povratka u [[Grčka|Grčku]], ponovno preuzima vodstvo [[Komunistička partija Grčke|Grčke komunističke partije (KKE)]] od dotadašnjeg Generalnog sekretara *Georgiosa Siantosa* (koji je to bio od januara [[1942]]. godine).
Prvih godina nakon povratka Zachariadis, je unatoč neslaganjima sa [[Markos Vafiadis|Markosom]] ipak instalirao njega za komandanta svih partizanskih jedinica u julu [[1946]]. Suradnja između njih nastavila se i slijedeće godine kad je [[Markos Vafiadis|Markos]] u novembru [[1947]]. proglasio Privremenu demokratsku vladu Grčke u kojoj je preuzeo dužnosti predsjednika vlade i ministra obrane. Njihovo neslaganje oko temeljnih pitanja vojničke doktrine i daljnjeg oblika borbe grčkih [[narodnooslobodilačka vojska Jugoslavije|partizanskih]] jedinica, ponovno je kulminiralo u posljednjoj godini [[Grčki građanski rat|Grčkog građanskog rata]]. [[Markos Vafiadis|Markos]] je uglavnom bio za agresivniji pristup, partizanskih jedinica - njihovu veću mobilnost, i želio nastavak borbi, dok je Zachariadis bio za traženje nekog mirnog rješenja, sa vladom u [[Atena|Ateni]] i [[Ujedinjeno Kraljevstvo|Britancima]], - i izgradnju *narodne demokracije*, da se prekinu daljnje patnje naroda i boraca. Zbog tog je *Zachariadis* smijenio [[Markos Vafiadis|Markosa]] sa svih rukovodećih položaja u [[august]]u [[1948]]. a od [[januar]]a [[1949]]. i sa svih vojnih funkcija.

*Zachariadis* se rukovodio mišljenjem - da Zapadni saveznici, nikad ne će dopustiti da [[komunizam|komunisti]] preuzmu vlast u Grčkoj (kao što se to desilo u [[Jugoslavija|Jugoslaviji]]), iz strateških razloga - jer je [[Grčka]] imala puno veću važnost osiguranja plovnih puteva preko [[Sueski kanal|Sueza]], i da bi daljnje borbe išle samo na štetu grčkog naroda. U to vrijeme njegovi stavovi bili su predmet oštre kritike tadašnjeg jugoslavenskog rukovodstva.

=== Život u egzilu ===
Lideri [[Komunistička partija Grčke|Grčke komunističke partije]] i dobar dio boraca [[Grčka narodnooslobodilačka armija|ELAS]]-a pobjegli su nakon poraza [[1949]]. u [[egzil]], u brojne socijalističke države. *Zachariadis* je prvih godina života u emigraciji uživao podršku [[Sovjetski Savez|SSSR-a]] i ostao neprikosnoveni vođa [[Komunistička partija Grčke|Grčke komunističke partije]]. Međutim nakon smrti [[Josif Staljin|Staljina]] [[1953]]. godine, Zachariadis je pao u nemilost novog rukovodstva [[Sovjetski Savez|SSSR]]-a, unatoč činjenici što je još uvijek uživao podršku velikog broja članova svoje partije.

*Nikos Zachariadis* je u maju [[1956]]., za vrijeme *6. Generalne skupštine Centralnog komiteta KKE*, na inzistiranje i intervenciju [[Komunistička partija SSSR-a|Komunističke partije SSSR-a]], bio prinuđen podnijeti ostavku na mjesta generalnog [[sekretar]]a. Odmah nakon toga, u februaru [[1957]]. izbačen je iz člansva [[Komunistička partija Grčke|Grčke komunističke partije]], zajedno sa velikim brojem svojih pristaša.

Zachariadis je ostatak svog života proveo u progonstvu po [[Sibir]]u, najprije u [[Jakutska|Jakutskoj republici]], a kasnije u [[Surgut]]u, gdje je po službenom prvom izvještaju umro od srčanog udara [[1. 8.|1. augusta]] [[1973]]. Kasnije su se pojavile glasine i tvrdnje da je počinio [[samoubistvo|samoubojstvo]], a onda da je možda ubijen od strane [[KGB]]-a. Sve je to do danas, ostalo nerazjašnjeno, jer su sovjetski državni arhivi u vezi s njegovom smrću ostali prekriveni velom tajne.
U decembru [[1991]]., samo nekoliko dana nakon raspada [[Sovjetski Savez|SSSR]]-a, Zachariadesovi posmrtni ostatci vraćeni su u Grčku, i svečano sahranjeni, to je dalo priliku njegovim brojnim poklonicima da mu odaju posljednju počast.

== Izvori ==


== Vanjske veze ==
* [http://inter.kke.gr/News/news2011/2011-10-03-zaxariadis/view?searchterm=Zachariadis CONCERNING THE REHABILITATION TO THE KKE OF NIKOS ZACHARIADIS na portalu KKE] 
* [http://dangerouscitizens.columbia.edu/1945-1946/i-want-to/1/ *Chapter 4. 1945–1946: White Terror'' na portalu Columbia.edu]